text: পারাবত এক্সপ্রেস (ট্রেন নং ৭০৯/৭১০) বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা থেকে সিলেট জেলার সিলেট রেলওয়ে স্টেশনের মধ্যে চলাচল করে। এটি কমলাপুর থেকে সিলেট স্টেশনের উদ্দেশ্যে ছেড়ে যায়। এটি বাংলাদেশের দ্রুত ও বিলাসবহুল ট্রেনগুলোর একটি। এই ট্রেন সেবাটি ১৯৮৬ সালে চালু করা হয়।
  
  ইতিহাস 
  ১৯৮৫ সালের ৪ঠা ডিসেম্বর এরশাদ সরকার ১ জোড়া যাএীবাহী লোকো দিয়ে এই ট্রেন উদ্বোধন করেন। এটি আন্তঃনগর ট্রেন হিসাবে চালু হয়েছিল যা বিলাসবহুল এবং দ্রুত পরিষেবা প্রদান করে। উদ্বোধনের সময় থেকেই ট্রেনটি ঢাকা রেলস্টেশন থেকে নিয়মিত ছেড়ে যায়। পারাবত এক্সপ্রেস বাংলাদেশ রেলওয়ে নেটওয়ার্কে অগ্রাধিকারপ্রাপ্ত একটি ট্রেন। এটি অন্যান্য এক্সপ্রেস ট্রেনগুলির চেয়ে কম স্থানে থামে এবং কেবল কিছু বড় স্টেশনে থামে।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
  ঢাকা বিমানবন্দর রেলওয়ে স্টেশন
   ভৈরব বাজার জংশন
  ব্রাহ্মণবাড়িয়া
  আজমপুর
   নোয়াপাড়া
   শায়েস্তাগঞ্জ জংশন
  শ্রীমঙ্গল
   ভানুগাছ
   কুলাউড়া জংশন
  মাইজগাঁও
  
  রোলিং স্টক 
  পারাবত এক্সপ্রেস সাধারণত বাংলাদেশ রেলওয়ের একটি ২৯০০ শ্রেণীর লোকোমোটিভ দ্বারা চালানো হয়। তবে, কখনও কখনও রোলিং স্টক সংকটের কারণে এটি একটি ২৬০০ শ্রেণীর লোকোমোটিভ দ্বারা চালানো হয়। ট্রেনটিতে একটি এয়ার-ব্রেকযুক্ত লোকোমোটিভ প্রয়োজন যা বাধ্যতামূলক।
  
  ট্রেনটি বর্তমানে ১৬টি পিটি ইনকা (ইন্ডাস্ট্রি কেরেতা এপি) তৈরি এয়ার-ব্রেক বগি নিয়ে চলাচল করে। এই বগিগুলি ২ সেপ্টেম্বরে ২০১৬ সালে পরিষেবায় আসে। এই ট্রেনে আটটি চেয়ার গাড়ি, দুটি এসি চেয়ার গাড়ি, দুটি নন এসি চেয়ার গাড়ি, সংযুক্ত খাবার ঘরসহ দুটি গার্ড ব্রেক, একটি নন এসি কেবিন এবং একটি জেনারেটর গাড়ি রয়েছে। ইনকা কোচ চালু করার আগে ট্রেনটি পুরানো ভ্যাকুয়াম ব্রেক বগি নিয়ে চলাচল করত। তবে ট্রেনটি ১৯৯৯ থেকে ২০১১ সালের মধ্যে ইরানি এয়ার-ব্রেক বগি নিয়ে চলাচল করত। পরে, রক্ষণাবেক্ষণের সমস্যার কারণে ইরানির এয়ারব্রেক বগি বাদ দিয়ে, তার বদলে ২০১১ সালে ভ্যাকুয়াম কোচ যুক্ত করা হয়েছিল।
  
  যাত্রী আগ্রহ 
  লোকজন সাধারণত নিয়মিত এবং দ্রুত পরিষেবার জন্য পারাবত এক্সপ্রেস ভ্রমণ করে। অন্য ঢাকা-সিলেট এক্সপ্রেস ট্রেনের তুলনায় এই ট্রেনে বেশি এসি গাড়িসম্বার রয়েছে। এটি বিলাসবহুল ভ্রমণের অভিজ্ঞতা পছন্দ করে এমন যাত্রীদের আকর্ষণ করতে সমর্থ হয়েছে। এই এক্সপ্রেসে ভ্রমণ করার সময় যাত্রীরা সিলেট বিভাগের প্রাকৃতিক সৌন্দর্য অবলোকন করতে পারে।
  
  দুর্ঘটনা 
  
   ০৭/১০/২০১৬: লোকোমোটিভ নং ২৯৩৩ ছিল ২৯০০ শ্রেণির একটি নতুন লোকোমোটিভ যা ৭ অক্টোবর, ২০১৬ সালে হবিগঞ্জ জেলার নয়াপাড়া উপজেলায় মারাত্মক দুর্ঘটনার মুখোমুখি হয়। নোয়াপাড়া রেলস্টেশনের নিকটে পারাবত এক্সপ্রেসে লাইনচ্যুত হয় ও হওয়ার পরপরই লোকোমোটিভে আগুন ধরে যায়। আগুনে লোকোমোটিভের ড্রাইভার ক্যাব এবং বৈদ্যুতিক বাক্সটি ধ্বংস হয়ে যায়। ফরে লোকোমোটিভকে অতি মেরামত করতে হয়েছিল।
  
  তথ্যসূত্র
  
  বহিঃসংযোগ 
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:১৯৮৬-এ চালু রেল পরিষেবা
title: পারাবত এক্সপ্রেস